Johnny Red:Vind og vått jærvær 

Mer jæricana fra Johnny, denne gang uten bandet. 

Johnny Red: 
"Of love and death" (JRPH Records) 

Etter to album med Johnny Red & The Prayerhouse People gir vokalisten nå ut et soloalbum. 
John Gravdal fra Vigrestad og Bryne, alias Johnny Red, byr på 12 sanger om kjærlighet og død. 

Kårstein Bø fra Prayerhouse People er med, og Gravdal og Bø har holdt sammen siden forløperen Laymen. 
Eirik Eik, Helene Reite Uglem, Anne Marie Mellemstrand og Aslaug Gravdal er andre bidragsytere, med Thomas Berg som produsent. 

Johnny Red åpner sterkt med "When the tangerine's about to go". 
Med I was born and aged on the Western shore, where the winds and waves sweep the human floor plasserer han seg midt i jærlandskapet, og der blir han værende. 

"Death's blues" er en dyster sang om døden, mens "You and I" tar for seg kjærligheten. 
Det er noe gammel-dylansk over sistnevnte, uten at det er negativt. 
Johnny Red veksler videre fint mellom det akustiske og det kraftigere, og alt i alt er dette et dusin overbevisende låter. 

Beste spor: 
"When the tangerine's about to go", "Hitting ghosts", "Broken heart". 
